คลอด15วันได้พอดีมีอาการฉี่แสบขัดมา5วันเริ่มคันช่องคลอดบริเวณแคมนอกและเจ้าในข้างในนิดนึงมา2วันเมื่อวานไปหา บอกช่องคลอดไม่มีอะไรปกติแต่ท่อปัสวะอักเสบ ได้ยาฆ่าเชื้อกับยาสอดและยาแก้ปวดท้องบิดหรือหน่วง เมื่อคืนสอดยาทีอาการแสบเวลาเดินหรือนั่ง แต่ถ้านอนจะไม่ค่อยแสบ แล้วเมื่อวานไม่มีเลือดออกทางช่องคลอดน้ำคาวปลา พอมาวันนี้หลังสอดยามีออกมา ต้องสอดต่อหรือไม่ต้อง แล้วอาการแสบเกิดจากอะไร เคสสอดแล้วไม่แสบเพิ่งมาสอบครั้งนี้.
สวัสดีค่ะ อาการปัสสาวะแสบขัดและระคายเคืองบริเวณช่องคลอดดังกล่าวมานั้น สามารถมีสาเหตุได้หลายอย่างค่ะ เช่นเกิดจากภาวะช่องคลอดหรือปากมดลูกอักเสบหรือติดเชื้อ ซึ่งอาจเกิดได้ง่ายขึ้นในช่วงหลังคลอด เชื้อที่อาจก่อโรคได้เช่นเชื้อแบคทีเรีย เชื้อโพรโทซัว หรือแม้แต่เชื้อราในช่องคลอด สาเหตุอื่นๆเช่นอวัยวะภายในอุ้งเชิงกรานอักเสบ อาจจะมีตกขาวที่ผิดปกติร่วมด้วยและมีไข้ ปวดหน่วงท้องน้อย หรือเป็นสาเหตุมาจากทางเดินปัสสาวะอักเสบ คือมีกระเพาะปัสสาวะอักเสบ สาเหตุมักสัมพันธ์กับการดื่มน้ำน้อยและกลั้นปัสสาวะเป็นต้น แต่หากมีอาการแสบและคันที่ช่องคลอดร่วมด้วยเยอะ จะนึกถึงภาวะช่องคลอดติดเชื้อมากกว่าการรักษาภาวะช่องคลอดหรือปากมดลูกติดเชื้อคือการได้รับยาฆ่าเชื้อที่ตรงกับโรค โดยแพทย์จะตรวจร่างกายและดูลักษณะช่องคลอดเพื่อให้ได้การวินิจฉัยที่แน่ชัดที่สุด ควรใช้ยาสอดให้ครบตามที่แพทย์จ่าย อาการแสบช่องคลอดอาจเกิดจากตัวโรคที่เป็นอยู่เดิม หรือการระคายเคืองหลังการใช้ยาก็ได้เช่นกัน แต่ถ้าไม่ได้ระคายเคืองมาก เป็นแค่หลังใช้ยาชั่วครู่แล้วหายไป แนะนำให้สอดยาให้ครบจะดีที่สุด การใช้ยาสอดนั้นควรสอดเข้าไปให้ลึกที่สุด เพื่อไม่ให้เม็ดยาไหลออกมา และควรหนีบขาเพื่อไม่ให้เม็ดยาหลุดออกมา โดยนอนในท่าเดิมประมาณ 15 นาที เพื่อให้ยาละลายเคลือบช่องคลอด หากยาไหลออกมาถ้ายังเป็นก้อนอยู่ อาจจะต้องสอดกลับเข้าไปใหม่เพื่อให้ยาละลายเคลือบช่องคลอดค่ะแต่หากแสบช่องคลอดมาก เลือดไหลผิดปกติทางช่องคลอดเยอะ ปวดหน่วงท้องน้อย ควรรีบกลับไปพบแพทย์ และหลังจากใช้ยาสอดครบแล้ว ควรกลับไปพบแพทย์เพื่อติดตามอาการว่าหายขาดหรือต้องเปลี่ยนยาให้ตรงกับโรคต่อไป เบื้องต้นงดการมีเพศสัมพันธ์ ล้างทำความสะอาดอวัยวะเพศด้วยน้ำเปล่าภายนอก ไม่สวนล้างช่องคลอดเด็ดขาด